پاکستان تامانیدن راکتی هجوم اویوشتیریلیشی عاقبتیده افغانستان نینگ ننگرهار ولایتیده بیر کیشی جان بیردی.
ننگرهار ولایتی سوزلاوچیسی, تورخم ده جان بیرگن اوشبو کیشی نینگ موتر هیدوچیسی دن عبارت ایکن لیگی نی بیلدیردی.
عینی دمده اوشبو حادثه عاقبتیده تورت عراده موتر نینگ یانیب کیتگن لیگی بیلدیریلرایکن, ینه بیر نفر هیدوچی نینگ یره لنگن لیگی بیلدریلدی.
بوندن تشقری پاکستان نینگ اوشبو راکتی هجومی نینگ بوگون افغانستان وقتی بیلن ایرته لب ساعت 7 ده باشله گن لیگی معلوم قیلینرایکن, خودی منه حمله نینگ بیر نیچه دقیقه دوام ایتگن لیگی ایسله تیلدی.
توناوون هم, سپین بولدک- چمن منطقه سیده افغانستان و پاکستان چیگره کوچ لری آره سیده ققشتگیچ بیر اوروش یوز بیرگن ایدی.
افغانستان تامانی پاکستان لیک لرنینگ قندهار نینگ سپین بولدک اولسوال لیگی گه باغلیق لقمان قشلاغیده نفوس شمارلیک قیلیش گه حرکت ایتگن لیگی و افغانستان چیگره خوف سیزلیک کوچلری نینگ ایسه خودی منه شوو پاکستان لیک لر گه مانع بولگن لیگی سببلی اوروش یوز بیرگن لیگی نی بیلدیردی.
پاکستان تامانی ایسه افغانستان تامانی نینگ هیچ قنده ی بیر سبب بولمسدن اوروش نی باشلتگن لیگی نی معلوم قیلدی.
خودی منه شوو توقنه شوو لر عاقبتیده 43 افغانستان تبعه سی و 51 پاکستان لیک نینگ جان بیرگن لیگی یاکه یره لنگن لیگی بیلدیریلگن ایدی.
حادثه پایتخت تاشکینت ده یوزبیرگن
